ddrg/super_eurlex huggingface dataset:
(7)

Vzhľadom na toto hodnotenie rizík sa zdá, že rozpočtová pozícia v programe je vo všeobecnosti v súlade s cieľom trvalo odstrániť nadmerný deficit do roku 2007, ako odporúčala Rada. Ak sa dôsledne vykoná plánovaná konsolidácia, dostatočná bezpečnostná rezerva proti prekročeniu referenčnej hodnoty pre deficit vo výške 3 % HDP pri bežných makroekonomických fluktuáciách (odhadovaná na úrovni štrukturálneho deficitu vo výške približne 2 % HDP) by sa dosiahla až po roku 2010 (5). Navyše sa zdá, že rozpočtová pozícia v programe nestačí na to, aby sa strednodobý cieľ dosiahol do konca programového obdobia, ako sa očakáva v programe. V roku 2008, keď sa predpokladá priaznivé obdobie, možno očakávať iba mierne zlepšenie štrukturálneho salda (0,25 % HDP). Tempo úprav smerom k strednodobému cieľu stanovenému v programe na rok 2008 by sa preto malo posilniť, aby sa dostalo do súladu s Paktom stability a rastu, v ktorom sa uvádza, že v prípade členských štátov eurozóny a štátov v systéme ERM II by malo ročné zlepšenie štrukturálneho salda dosiahnuť hodnotu 0,5 % HDP a že úprava by mala byť v priaznivom hospodárskom období vyššia. Okrem toho je potrebné vytvoriť rozpočtové možnosti pre očakávaný príliv finančných prostriedkov z EÚ s cieľom udržať reštriktívnu fiškálnu pozíciu plánovanú na roky 2009 – 2010. Plánovaná úprava v zostávajúcich rokoch programu by sa v súlade s paktom mala dôrazne napĺňať a v prípade potreby podporiť opatreniami. A napokon, v prípade, že vzniknú inflačné tlaky, bude potrebné zaujať prísnejšiu fiškálnu pozíciu, ako sa predpokladá v programe.
(2)

Luxembursko zaznamenáva od zastavenia poklesu v období rokov 2001 – 2003 nové obdobie silného rastu. V období rokov 2004 – 2007 vzrástol reálny HDP v priemere o 5,25 % a domáca zamestnanosť o viac ako 3 % ročne. Za týchto okolností bolo Luxembursko schopné vrátiť verejné financie opäť do prebytku. Rast by mal zostať silný počas celého daného obdobia, hoci sa predpokladá, že sa v nadchádzajúcich rokoch mierne spomalí. Napriek v súčasnosti priaznivým podmienkam hospodárstva, a najmä verejných financií, bude v Luxembursku problém spojený so starnutím obyvateľstva zvlášť závažný a dlhodobá udržateľnosť je preto významnou výzvou.
(4)

V súčasnej aktualizácii programu sa prebytok verejných financií v roku 2007 odhaduje na 4,5 % HDP, čo je vo všeobecnosti v súlade s predpoveďami útvarov Komisie z jesene 2007, v porovnaní s cieľom 2,8 % HDP stanoveným v predchádzajúcej aktualizácii programu stability. To je spôsobené prenesením lepšieho výsledku, ako sa očakávalo v roku 2006, a pozitívnym prekvapením spojeným s rastom v roku 2007, ktoré zvýšilo verejné príjmy, pričom výdavky boli vo veľkej miere obmedzené v súlade s predchádzajúcimi plánmi. Plnenie rozpočtu na rok 2007 bolo vo všeobecnosti v súlade so stanoviskom Rady k predchádzajúcemu programu (3). Rada tiež poznamenáva, že rozpočet na rok 2007 bol vo všeobecnosti v súlade so smerovaniami rozpočtovej politiky euroskupiny z apríla 2007.
(6)

Rozpočtové výsledky by mohli byť horšie, ako sa plánuje v programe, hlavne vďaka nižším daňovým príjmom a možnej realizácii záväzkov ako výsledku hlbšieho a dlhšieho poklesu aktivity finančného sektora. Aj výdavky spojené s daňami, najmä spotreba domácností, by mohli byť výrazne nižšie počas ďalšieho Predĺžené obdobie úpravy trhu s nehnuteľnosťami by mohlo znamenať aj značne nižšie výdavky spojené s vyššími daňovými príjmami, najmä čo sa týka spotreby domácností. Prekročenie deficitu v roku 2007/08 spôsobené na strane príjmov by sa mohlo preniesť aj do vyššieho deficitu v roku 2008/09. Vzhľadom na riziká spojené s makroekonomickou výkonnosťou v roku 2008 sa predpoklad v konvergenčnom programe, že hospodárstvo Spojeného kráľovstva sa v roku 2009/10 dokáže rýchlo vrátiť k potenciálnemu rastu, javí ako optimistický a z toho hľadiska predstavuje riziko, že deficit bude vyšší, ako sa projektovalo. Výrazné spomalenie rastu výdavkov, ktoré sa plánuje v poslednom súhrnnom prehľade výdavkov, medzitým sprevádza ciele zamerané na výrazné zvýšenie efektívnosti pri poskytovaní verejných služieb, ktoré, ak sa nedosiahnu, môžu vyvolať tlak na vyššie výdavky, ako boli stanovené v súhrnnom prehľade výdavkov. V prognózach na roky 2011/12 a 2012/13, ktoré nasledujú po nadchádzajúcom období SPV, sa predpokladá pokračujúci mierny rast výdavkov, ale prekračujú sa v nich podrobné plány rezortných výdavkov stanovené na predchádzajúce roky.
(5)

Hlavným cieľom strednodobej rozpočtovej stratégie je zabezpečenie dlhodobej udržateľnosti verejných financií. V programe sa na jej dosiahnutie navrhuje pokračovanie v rozpočtovej konsolidácii pri zlepšovaní podmienok pre rast a zamestnanosť. Strednodobý cieľ, ktorým je vyvážená pozícia v štrukturálnom vyjadrení (t. j. cyklicky upravené saldo bez jednorazových a iných dočasných opatrení), sa do veľkej miery dosiahol v roku 2007. V programe sa predpokladá, že sa štrukturálne saldo v roku 2008 mierne oslabí a potom sa následne zlepší, s prípadným dosiahnutím strednodobého cieľa opäť v roku 2010 a štrukturálneho prebytku do roku 2011 (vypočítaného podľa spoločne odsúhlasenej metodiky). V predchádzajúcom programe sa nepredpokladalo dosiahnutie strednodobého cieľa v programovom období. Okrem toho sa predpokladá, že hospodárske podmienky podporia pohyb na účtoch verejných financií do nízkeho prebytku. Zlepšovanie primárneho salda sa vyvíja rovnakým spôsobom, pričom do roku 2011 dosiahne prebytok vo výške 3,5 % HDP. Plánovaná konsolidácia sa v plnej miere zakladá na výdavkoch. To by viac ako vyrovnalo pokles príjmov spôsobený najmä reformou daní z príjmov právnických osôb a znížením sadzby príspevku na poistenie v nezamestnanosti v roku 2008. V skutočnosti by sa pomer výdavkov znížil o 2,5 percentuálneho bodu na 41,5 % HDP do roku 2011, čo sa plánuje dosiahnuť najmä prostredníctvom obmedzenia sociálnych výdavkov. Predpokladá sa, že hrubý verejný dlh, pri ktorom sa v roku 2007 odhaduje pokles na 65 % HDP, čo je stále nad referenčnou hodnotou 60 % HDP stanovenou v zmluve, sa v priebehu celého programového obdobia zníži o ďalších 7,5 percentuálneho bodu.
(6)

Rozpočtové výsledky by mohli byť horšie ako plánované v programe. Makroekonomický scenár, ktorý vychádza z mierneho medzinárodného prostredia, sa zdá priaznivý počas celého programového obdobia. To v určitom rozsahu súvisí so skutočnosťou, že sa opiera o implementáciu štrukturálnych reforiem, vrátane tých, ktoré sa týkajú zvláštnych dôchodkových režimov a revízie pracovných zmlúv, ktoré už boli v podstate dohodnuté, ako aj reforiem, o ktorých sa ešte musí rozhodnúť. Štrukturálne opatrenia by sa mali na to, aby sa dosiahol ich plný účinok na potenciálny rast, dôrazne vykonávať. Pokiaľ ide o výdavky v krátkodobom horizonte, existujú určité konkrétne opatrenia na podporu obmedzenia (napr. zavedenie minimálneho poplatku účtovaného pacientom za niektoré výdavky v zdravotníctve a čiastočné nahradenie dôchodcov v štátnej správe). V strednodobom horizonte, kedy sa očakáva konsolidácia vo väčšom rozsahu, malo by dôjsť k pozitívnemu vplyvu vychádzajúcemu najmä zo „Všeobecného preskúmania verejných politík“, ktoré by malo viesť k štrukturálnym reformám vo všetkých oblastiach verejných výdavkov, o ktorých sa rozhodne na jar roku 2008 a ktoré budú pokrývať obdobie rokov 2009 – 2011, ale presné opatrenia sa ešte nevymedzili v plnom rozsahu, a preto je ich vplyv na rozpočet neistý. Rozšírenie pravidla štátnych výdavkov na prevody miestnym samosprávam by mohlo prispieť k obmedzeniu výdavkov. Výdavky miestnej samosprávy a sektoru sociálneho zabezpečenia sú naďalej rizikom pre celkové vládne výdavky. Vzhľadom na tieto riziká týkajúce sa rozpočtových cieľov by taktiež pomer dlhu mohol byť vyšší, ako sa plánuje v programe.
(6)

Vzhľadom na to, že žiadna zmena špecifikácií digitálneho tachografu by nemala mať vplyv na zásady a fungovanie AETR, keďže by malo ísť len o pravidelné aktualizácie vzhľadom na technologický vývoj, počet zmluvných strán potrebných na podávanie námietok k týmto zmenám, by sa mal zvýšiť z jednej tretiny na aspoň jednu polovicu.
(9)

V článku 10 ods. 2 písm. b) nariadenia (EÚ) č. 472/2013 sa takisto stanovuje, že v prípade, že sa na členský štát, na ktorý sa na základe článku 7 uvedeného nariadenia vzťahuje program makroekonomických úprav, vzťahuje zároveň aj rozhodnutie na základe článku 126 ods. 9 ZFEÚ o náprave nadmerného deficitu, ročné rozpočtové ciele v jeho programe makroekonomických úprav sa začlenia do rozhodnutia o upozornení na základe článku 5 ods. 1 nariadenia Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (7); okrem toho sa opatrenia prispievajúce k dosiahnutiu týchto cieľov v programe makroekonomických úprav takisto začlenia do rozhodnutia o upozornení v súlade s článkom 5 ods. 1 nariadenia (ES) č. 1467/97. V článku 10 ods. 2 písm. a) nariadenia (EÚ) č. 472/2013 sa ďalej stanovuje, že takýto členský štát nemusí podávať správy podľa článku 5 ods. 1 nariadenia (ES) č. 1467/97. V článku 10 ods. 2 písm. c) nariadenia (EÚ) č. 472/2013 sa napokon stanovuje, že sa uskutoční monitorovanie podľa článku 7 ods. 4 uvedeného nariadenia a členský štát je vyňatý z monitorovania podľa článku 10 ods. 1 a článku 10a nariadenia (ES) č. 1467/97 a monitorovania, ktoré je základom akéhokoľvek rozhodnutia podľa článku 6 ods. 2 uvedeného nariadenia.
Úradný vestník L 099 , 29/04/1995 S. 0002 - 0002



Spoločná Pozícia z 28. apríla 1995 definovaná Radou na základe článku J.2 Zmluvy o Európskej únii so zreteľom na predĺženie pozastavení určitých obmedzení obchodovania s Federálnou republikou Juhoslávia (Srbsko a Čierna hora) (95/150/SBZP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok J.2, so zreteľom na rezolúcie 943 (1994), 970 (1995) a 988 (1995) prijatých 23. septembra 1994, 12. januára a 21. apríla 1995 v uvedenom poradí Bezpečnostnou radou Organizácie Spojených národov, DEFINOVALA TÚTO SPOLOČNÚ POZÍCIU: Článok 1 V súlade s rezolúciami 943 (1994), 970 (1995) a 988 (1995) prijatými 23. septembra 1994, 12. januára 1995, 21. apríla 1995 v uvedenom poradí Bezpečnostnou radou Organizácie Spojených národov pozastavenie určitých obmedzení obchodovania s Federálnou republikou Juhoslávia (Srbsko a Čierna hora) bude predĺžené. Článok 2 Táto spoločná pozícia sa uverejní v úradnom vestníku. V Bruseli 28. apríla 1995 Za Radu predseda A. Juppé --------------------------------------------------
Úradný vestník L 298 , 11/12/1995 S. 0001 - 0002



Spoločná pozícia z 20. novembra 1995 definovaná Radou na základe článku J. 2 Zmluvy o založení Európskej únie, o Nigérii (95/515/SZBP) RADA EURÓPSKEJ ÚNIE, so zreteľom na Zmluvu o založení Európskej únie, najmä na jej článok J. 2, DEFINOVALA TÚTO SPOLOČNÚ POZÍCIU: 1. Silne odsudzuje popravu p. Ken Saro-Wiva a jeho ôsmich spolubojovníkov z 10. novembra. Vytvára sa tým zreteľný nedostatok Nigérie ctiť si svoje záväzky v oblasti ľudských práv, tak ako to vyplýva z počtu medzinárodných dokumentov, ktorých je Nigéria zmluvnou stranou. 2. Európska únia odsudzuje porušovanie ľudských práv vojenskými režimami, vrátane trestu smrti a prísnych trestov odňatia slobody, ktoré sa vykonali na základe chybného súdneho konania a bez poskytnutia možnosti podať opravný prostriedok na vyšší súd. V tejto súvislosti vyjadruje osobitné znepokojenie nad väzbou politických osobností bez rozhodnutia súdu a nad pozastavením uplatňovania zásady habeas corpus. 3. Európska únia pripomína svoj hlboký záujem o zrušenie volieb v júni 1993, ktoré sa považovali za slobodné a spravodlivé a následné vytvorenie novej vojenskej diktatúry. Poznamenáva, že vojenský režim musí ešte presvedčivo demonštrovať záujem vrátiť sa k demokratickým občianskym pravidlám v dôveryhodnom a rýchlom časovom rámci a: a) opätovne potvrdí tieto opatrenia prijaté v 1993: - pozastavenie vojenskej spolupráce, - obmedzenie víz pre členov vojenských a bezpečnostných síl a ich rodín, - pozastavenie návštev pre členov armády, - obmedzenia pohybu všetkých vojenských zamestnancov nigérijskej diplomatickej misie, - zrušenia výcvikových kurzov pre všetkých zamestnancov nigérijskej armády, - pozastavenie návštev na vysokej úrovni, ktoré nie sú do a z Nigérie nevyhnutné; b) zavádza tieto dodatočné opatrenia: i) vízové obmedzenia pre členov Dočasnej vládnucej rady a Federálneho výkonného výboru a ich rodín, ii) embargo na zbrane, muníciu a vojenské vybavenie [1]. 4. Pozastavuje sa rozvojová spolupráca s Nigériou. Výnimky sú povolené len pre projekty a programy na podporu ľudských práv a demokracie, tak ako aj na zmiernenie chudoby, a najmä ustanovenie o základných potrebách pre najchudobnejšie skupiny populácie, v kontexte decentralizovanej spolupráce medzi miestnymi úradmi a mimo vládnymi organizáciami. 5. Táto spoločná pozícia je monitorovaná Radou, ktorej predsedníctvo a Komisia bude pravidelne informovať a bude prehodnotená na základe vývoja v Nigérii. Ďalšie opatrenia podliehajú vykonaniu. 6. Táto spoločná pozícia nadobudne účinnosť 20. novembra 1995. 7. Táto spoločná pozícia sa uverejní v úradnom vestníku. V Bruseli 20. novembra 1995 Za Radu predseda J. Solana [1] Uvedené embargo zahŕňa zbrane určené na zabíjanie a muníciu, platformy pre zbraňový systém, platformy pre nezbraňový systém a pomocné vybavenie. Embargo takisto zahŕňa náhradné diely, opravy, údržbu a prenos vojenskej technológie. Zmluvy, ktoré nadobudli účinnosť pred dátumom nadobudnutia účinnosti embarga nie sú dotknuté touto spoločnou pozíciou. --------------------------------------------------
Úradný vestník L 245 , 12/10/1995 S. 0001 - 0002



Spoločná pozícia z 2. októbra 1995 prijatá Radou na základe článku J.2 Zmluvy o Európskej únii k Angole (95/413/SZBP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok J.2, PRIJALA NASLEDUJÚCU SPOLOČNÚ POZÍCIU: A. Vo vzťahu k Angole sleduje Európska únia tieto ciele: 1. podporovať účinné vykonávanie Protokolu z Lusaky, "acordos de paz" z Bicesse a príslušných rezolúcií Bezpečnostnej rady OSN; 2. podporovať misiu zvláštneho zmocnenca generálneho tajomníka OSN a pozorovateľa Troiky; 3. zvýšiť tempo, akým zmluvné strany a Unavem vykonávajú dohody zakotvené v Protokole z Lusaky a dohody uzatvorené medzi vládou Angoly a organizáciou Unita následne po podpísaní tohto dokumentu; 4. podporovať dialóg iniciovaný nedávnymi stretnutiami medzi prezidentom Angolskej republiky a prezidentom organizácie Unita, ktorý predstavuje významný krok vpred smerom k vytvoreniu dôvernej atmosféry, ktorá je nevyhnutná pre upevnenie mierového procesu. Ten by mal umožniť vytvorenie rámca pre pokojné spolužitie všetkých občanov Angoly, založené na demokratických a právnych princípoch, spravodlivosti a úplnom rešpektovaní ľudských práv; 5. podporovať koordinované úsilie medzinárodného spoločenstva pri rekonštrukcii Angoly v rámci mierového procesu. B. V snahe ďalej presadzovať tieto ciele je Európska únia, vítajúc pozitívne výsledky okrúhleho stola UNDP, ktorý sa uskutočnil v Bruseli 25. a 26. septembra 1995 a ku ktorému aj sama významne prispela, pripravená: 1. pomáhať angolskej vláde v úsilí o posilnenie demokracie a právneho štátu; 2. naďalej sa podieľať na zmierňovaní utrpenia utečencov a vysídlencov a urýchľovaní ich sociálneho a ekonomického začlenenia do spoločnosti; 3. prispievať k úsiliu o opätovné začlenenie do spoločnosti demobilizovaných vojakov, aj k úsiliu, ktoré v tomto smere vyvinula Angola a Organizácia Spojených národov; 4. pomáhať Unavem III svojou účasťou na posilnení monitoringu ľudských práv, ktorý navrhol generálny tajomník OSN vo svojej správe z júla 1995; 5. podieľať sa na odmínovacích prácach aj v rámci akcie zameranej na protipechotné míny [1]; 6. podieľať sa na iniciatívach Angoly a medzinárodného spoločenstva zameraných na národné uzmierenie, rehabilitáciu a rekonštrukciu krajiny. C. Rada a Komisia prijmú v rámci svojich právomocí opatrenia nevyhnutné na vykonávanie tejto spoločnej pozície. Ďalší postup v rámci tejto spoločnej pozície zabezpečia príslušné skupiny Rady. D. Táto spoločná pozícia sa uverejní v úradnom vestníku. V Luxemburgu 2. októbra 1995 Za Radu predseda J. Solana [1] Rozhodnutie Rady 95/170/CFSP z 12. mája 1995 o jednotnej akcii prijatej Radou na základe článku J.3 Zmluvy o Európskej únii o protipechotných mínach (Ú. v. ES L 115, 22.5.1995, s. 1). --------------------------------------------------
Úradný vestník L 309 , 29/11/1996 S. 0007 - 0007



Jednotná akcia z 22. novembra 1996 prijatá Radou na základe článkov J.3 a K.3 Zmluvy o Európskej únii, týkajúca sa ochranných opatrení proti účinkom právnych predpisov prijatých určitou treťou zemou uplatňovaných mimo jej územia, ako aj proti účinkom opatrení na nich založených alebo z nich vyplývajúcich (96/668/SZBP) RADA EURÓPSKEJ ÚNIE, so zreteľom na Zmluvu o Európskej únii, a najmä na jej články J.3 a K.3 ods. 2 písm. b), so zreteľom na všeobecné usmernenia vydané Európskou radou na stretnutí vo Florencii 21. a 22. júna 1996, keďže tretia krajina uzákonila určité zákony, nariadenia a iné právne predpisy, ktoré majú upravovať aktivity fyzických a právnických osôb spadajúce pod jurisdikciu členských štátov Európskej únie; keďže ich uplatnením mimo územia tejto tretej krajiny tieto zákony, nariadenia a iné právne predpisy porušujú medzinárodné právo; keďže takéto zákony, vrátane nariadení a iných právnych predpisov a opatrení na nich založených alebo z nich vyplývajúcich, ovplyvňujú alebo by mohli ovplyvňovať zaužívaný právny poriadok a mať opačné účinky na záujmy Európskej únie a záujmy uvedených fyzických a právnických osôb; keďže Rada prijala nariadenie (ES) č. 2271/96 [1], aby sa ochránili záujmy spoločenstva a fyzických a právnických osôb na základe ich práv podľa Zmluvy o založení Európskeho spoločenstva; keďže, za mimoriadnych okolností, by členský štát mal prijať nevyhnutné opatrenia na zabezpečenie ochrany záujmov uvedených fyzických alebo právnických osôb, pokiaľ takáto ochrana nie je zabezpečená v nariadení (ES) č. 2271/96; keďže táto jednotná akcia a nariadenie (ES) č. 2271/96 spolu predstavujú integrovaný systém, na ktorom sa, v súlade so svojimi právomocami, podieľajú ako spoločenstvo, tak aj členské štáty, PRIJALA TÚTO JEDNOTNÚ AKCIU: Článok 1 Každý členský štát prijme opatrenia, ktoré pokladá za nevyhnutné na ochranu záujmov akejkoľvek osoby uvedenej v článku 11 nariadenia (ES) č. 2271/96 dotknutej uplatnením zákonov, vrátane nariadení a iných právnych predpisov uvedených v prílohe k nariadeniu (ES) č. 2271/96, a opatrení na nich založených alebo z nich vyplývajúcich, mimo územia tretej krajiny, pokiaľ nie sú tieto záujmy chránené týmto nariadením. Článok 2 Táto jednotná akcia nadobudne účinnosť dňom jej prijatia. Článok 3 Táto jednotná akcia bude uverejnená v úradnom vestníku. V Bruseli 22. novembra 1996 Za Radu predseda S. Barrett [1] Ú. v. ES L 309, 29.11.1996, s. 1. --------------------------------------------------
Úradný vestník L 168 , 06/07/1996 S. 0003 - 0003



Spoločná pozícia z 25. júna 1996 definovaná Radou na základe článku J.2 Zmluvy o Európskej únii, vzťahujúca sa na prípravu štvrtej revíznej konferencie Dohovoru o zákaze vývoja, výroby a skladovania bakteriologických (biologických) a toxických zbraní a o ich zničení (BTWC) (96/408/SZBP) RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok J.2, DEFINOVALA TÚTO SPOLOČNÚ POZÍCIU: Článok 1 Cieľom tejto spoločnej pozície je posilnenie zhody s medzinárodným systémom nešírenia bakteriologických (biologických) a toxických zbraní prostredníctvom podporovania univerzálneho uplatňovania Dohovoru o zákaze vývoja, výroby a skladovania bakteriologických (biologických) a toxických zbraní a o ich zničení (BTWC) a úspešného uzatvorenia rokovaní s cieľom posilnenia BTWC právne záväzným a účinným overovacím režimom. Článok 2 1. Na účely stanovené v článku 1 budú členské štáty v rámci ich prípravy na štvrtú revíznu konferenciu BTWC aktívne podporovať postup práce ad hoc skupiny založenej na špeciálnej konferencii štátov zmluvných strán BTWC (Ženeva, 19. až 30. september 1994), ktorá má za úlohu zvážiť vhodné opatrenia, vrátane overovacích opatrení, a vypracovať návrhy na posilnenie dohovoru, aby tieto boli zahrnuté v právne záväznom nástroji, ktorý sa predloží na zváženie štátom zmluvných strán. 2. Členské štáty sa budú taktiež snažiť o maximálny postup prác na overovacích opatreniach v rámci ad hoc skupiny a na revíznej konferencii, kde sa budú hlavne snažiť o: - schválenie najdôležitejších dovtedy dosiahnutých výsledkov ad hoc skupiny, - rozhodnutie o zintenzívnení práce ad hoc skupiny, aby sa čo najskôr ukončili rokovania o BTWC overovacom protokole, pred ďalšou špeciálnou konferenciou štátov zmluvných strán BTWC, ktorá sa uskutoční najneskôr v polovici roku 1998. Vzhľadom na to by sa mal značne predĺžiť čas na prácu spojenú s BTWC v rokoch 1997 a 1998 bez ohľadu na iné priority medzinárodného odzbrojovacieho programu. Článok 3 Opatrenia, ktoré sa prijali v rámci splnenia cieľov stanovených v článkoch 1 a 2, zahŕňajú: - demarše predsedníctva, podľa podmienok stanovených v článku J.5 ods. 3 zmluvy, týkajúce sa štátov zmluvných strán, - demarše predsedníctva, podľa podmienok stanovených v článku J.5 ods. 3 zmluvy, týkajúce sa štátov, ktoré ešte nepodpísali BTWC a štátov, ktoré BTWC podpísali, ale ešte ho neratifikovali s cieľom podpory univerzálneho uplatňovania BTWC. Článok 4 Táto spoločná pozícia nadobudne účinnosť dňom jej prijatia. Táto spoločná pozícia bude uverejnená v úradnom vestníku. V Luxemburgu 25. júna 1996 Za Radu predseda M. Pinto --------------------------------------------------
Úradný vestník L 143 , 14/05/1998 S. 0001 - 0002



Spoločná pozícia zo 7. mája 1998 prijatá Radou na základe článku J.2 Zmluvy o Európskej únii o zmrazení zahraničných finančných prostriedkov Juhoslovanskej zväzovej republiky (JZR) a srbskej vlády (98/326/SZBP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok J.2, keďže dňa 19. marca 1998 Rada prijala spoločnú pozíciu 98/240/SZBP [1] o obmedzujúcich opatreniach voči JZR; keďže v spoločnej pozícii 98/240/SZBP sa zamýšľalo prijatie ďalších opatrení, najmä zmrazenie finančných prostriedkov, pokiaľ by nedošlo k splneniu podmienok v nej stanovených a represia v Kosove by pokračovala; keďže tieto podmienky splnené neboli, je potrebné predvídať ďalšie obmedzenie finančných vzťahov s JZR; keďže obmedzujúce opatrenia stanovené v článku 1 sa opätovne prehodnotia bezodkladne potom, čo JZR a srbská vláda pristúpi k prijatiu rámca pre dialóg a stabilizačného balíka; keďže Európska únia pristúpi k ďalším obmedzujúcim opatreniam a osobitne prijme opatrenia na zastavenie nových investícií v Srbsku, pokiaľ bude dialóg medzi oboma stranami do 9. mája 1998 naďalej blokovaný z dôvodu nedostatočnej spolupráce srbskej vlády, PRIJALA TÚTO SPOLOČNÚ POZÍCIU: Článok 1 Zahraničné finančné prostriedky Juhoslovanskej zväzovej republiky a srbskej vlády sa zmrazia. Článok 2 Táto spoločná pozícia nadobudne účinnosť dňom jej prijatia. Článok 3 Táto spoločná pozícia sa preskúma najneskôr šesť mesiacov od jej prijatia. Článok 4 Táto spoločná pozícia sa uverejní v úradnom vestníku. V Bruseli 7. mája 1998 Za Radu predseda M. Beckett [1] Ú. v. ES L 95, 27.3.1998, s. 1. --------------------------------------------------